User:Fahad.Official

উঠোনের মাঝখানে পড়ে আছে মিন্টু নামের কুকুরটির মৃতদেহ। বাড়ির ছোটছোট বাচ্চা গুলা কেউই ভয়ে এটার কাছে আসছেনা। কিন্তু কয়েকঘন্টা আগেও তারা মিন্টুর সাথে খেলা করছিলো। কি অদ্ভুত! বাড়ির কর্তা যখন জীবিত থাকে তিনি ঘরে আসলেই চেয়ার দিয়ে যায় বসার জন্য কেউ না কেউ। তিনি ঘুমানোর আগে কেউ একজন তার বিছানা ঠিক করে দেয়।অন্যদের থেকে তিনি অনেক বেশিই সম্মান পায়। সেই ব্যাক্তিই যখন মারা যায় সবাই তোড়জোড় শুরু কতো তাড়াতাড়ি ঘর থেকে তাকে বেড় করে মাটিতে শোয়ানো যায়।

মিন্টুর অবস্থাও আজ সেরকম।যেই লোকগুলা তার খেয়াল রাখতো সবসময় তাদের কেউ আজ তার কাছে আসতে ভয় পাচ্ছে কেউবা বলছে তাকে তাড়াতাড়ি দূরে কোথাও নিয়ে ফেলে দিয়ে আসতে।

মিন্টুর একটা সুন্দর গল্প আছে। আমার বাবা সাইকেল নিয়ে পাশের এলাকায় গিয়েছিলেন একটা কাজে।আসার সময় রাস্তার পাশে একটা ছোট কুকুরছানা দেখে উনার পছন্দ হয়।তাই বাড়িতে নিয়ে আসে।উনিই নাম রেখেছিলেন মিন্টু। প্রথম প্রথম আমি মিন্টুকে একটু ভয় পেলেও সেই হয়ে যায় আমার কাছের বন্ধু।সারাদিন আমার সাথে ঘুরে বেড়াতো। আমার মনে হতো সে আমার সব কিছুই বুঝতে পারে। একবার বাড়িতে চোর ঢুকেছিলো। মিন্টু টের পেয়ে চোরের পায়ে এমন ভাবে কামড়ে ধরেছিলো বাড়ির সব মানুষ এসেও ছুটাতে পারলোনা। কিন্তু আমি এসে একটু ধমক দিতেই ছেড়ে দিলো। স্কুল থেকে আসার সময় প্রতিদিন আমি ওর জন্য ২টাকা দিয়ে বিস্কুট নিয়ে আসতাম। ও খুব মজা করে খেতো। যেদিন মেসে চলে যাবো সেদিন আমি লক্ষ করেছিলাম মিন্টুর চোখ ভেজা। হয়তো প্রিয় মানুষ দূরে চলে যাচ্ছে তাই কাঁদছে। আসলে স্বার্থপর মানুষ থেকে এই কুকুরের অনূভুতি গুলো আমার কাছে দামি মনে হয়।

পরিশিষ্ট ঃ

আজ সকালে হঠাৎ করে মিন্টুকে কোথাও খুজে পাচ্ছিলাম না। কিছুক্ষণ পর কোথায় থেকে যেনো দৌড়ে এসে মাটিতে গড়াগড়ি করছিলো।চোখ থেকে পানি পড়ছিলো। আর বমি করছিলো। দেখে বুঝেছিলাম কেউ খাবারের সাথে তাকে বিষাক্ত কিছু দিয়েছে। মৃত্যুযন্ত্রণায় কিছুক্ষণ চটপট করে।আর বারবার আমার দিকে তাকাচ্ছিল। ও হয়তো বলতে চাচ্ছিল এই মানুষগুলোর সাথে আমি আরো কিছুদিন থাকতে চাই। একটু পরই নিথর হয়ে যায় মিন্টু নামের কুকুরটি....